wickkiey/tamil-wikipedia-markdown huggingface dataset:
# சரவாக் நிலமகள் கட்சி



**சரவாக் நிலமகள் கட்சி** அல்லது **கென்யாலாங் நிலமகள் கட்சி** (ஆங்கிலம்: *Sarawak Land of the Hornbill Party*; மலாய்: *Parti Bumi Kenyalang*) (**PBK**) என்பது மலேசியாவின் சரவாக் மாநிலத்தில் உள்ள ஓர் அரசியல் கட்சியாகும். 2013-இல் அதிகாரப்பூர்வமாகப் பதிவு செய்யப்பட்ட இந்தக் கட்சியின் தலைமையகங்கள் பிந்துலு மற்றும் கூச்சிங் மாநகரங்களில் உள்ளன.[1]  

ஒரு நியாயமான, சமமான, முற்போக்கான மற்றும் இணக்கமான சமுதாயத்தை நிறுவுவதும்; மற்றும் சரவாக்கியர்களைப் பாதிக்கும் பிரச்சினைகள் குறித்து அவர்களின் கவலைகளை வெளிப்படுத்துவதற்கும்; சரவாக்கின் சுயாட்சியைப் பாதுகாப்பதற்கும்; ஒரு தளமாகச் செயல்படுவதே கட்சியின் நோக்கமாகும்.  

## கொள்கை
மலேசிய ஒப்பந்தம் மற்றும் காபோல்டு ஆணையம் அறிக்கைகளை அடிப்படையாக கொண்டு, சரவாக்கின் உரிமைகளின் நிலையை மறுபரிசீலனை செய்ய முயல்வதே இந்தக் கட்சியின் முதன்மைக் கொள்கையாகும்.  

"சுதந்திரத் தேடல்" (In Quest of Independence) எனும் கருத்தில் செயல்படும் ஒரே அரசியல் கட்சியாகத் திகழும் இந்தச் சரவாக் நிலமகள் கட்சி, தற்போது சரவாக் மக்களின் ஆதரவைப் பெற்று வரும் கட்சியாக அறியப்படுகிறது.  

## வரலாறு

2018 மலேசியப் பொதுத் தேர்தலில், சரிக்கே மக்களவைத் தொகுதியில் போட்டியிட்ட சரவாக் நிலமகள் கட்சி, அந்தத் தேர்தலின் வழியாகத் தனது அரசியல் வாழ்க்கையில் அறிமுகமானது. ஆனாலும் அந்தத் தேர்தலில் 392 வாக்குகளை மட்டுமே பெற முடிந்தது. இதன் விளைவாக வேட்பாளர் தன் முன்பணத்தையே இழக்க நேர்ந்தது.  

2022 மலேசியப் பொதுத் தேர்தலில்,சரவாக் நிலமகள் கட்சி; சரவாக் பெர்சத்து கட்சியின் *(Parti Sarawak Bersatu)* சின்னத்தைப் பயன்படுத்த ஒப்புக்கொண்டது.  

## தேர்தல் முடிவுகள்

| இயூ சாங் பிங்
*(Yu Chang Ping)* |
| --- |

## மாநிலத் தேர்தல்
| மாநிலத் தேர்தல் | மாநில சட்டமன்றம் |
| --- | --- |
| 2/3 பெரும்பான்மை |  |
| 2021 | } |
# மாதிரி தயாரித்தல்

**மாதிரி தயாரித்தல்** (*Sample preparation*) என்பது பகுப்பாய்வு வேதியியலில் மாதிரி அதன் பகுப்பாய்வுகளுக்கு முன் தயார் செய்யப்படும் வழிகளைக் குறிக்கிறது. பெரும்பாலான பகுப்பாய்வு நுட்பங்களில் தயாரிப்பு என்பது மிக முக்கியமான படியாகும். ஏனென்றால் நுட்பங்கள் பெரும்பாலும் பகுப்பாய்வுக்கு அதன் உள்ளிருப்பு வடிவத்தில் பதிலளிக்காது, அல்லது முடிவுகள் அதன் அமைப்புத் தலையிடுவதன் மூலம் சிதைக்கப்படுகின்றன. மாதிரி தயாரிப்பில் கலைத்தல், பிரித்தெடுத்தல், சில இரசாயனங்களுடன் எதிர் வினையாற்றல், துளைத்தல், கொடுக்கிணைத்தல் காரணியுடன் வினை புரிதல் (எ. கா. எத்திலீன்டையமீன்டெட்ராஅசிட்டிக் காடி) மறைக்கும் முகவர், வடிகட்டுதல், நீர்த்தல், துணை மாதிரியெடுத்தல் உள்ளிட்ட பல நுட்பங்கள் அடங்கும். குறிப்பிட்ட பகுப்பாய்வு உபகரணங்கள் மூலம் பகுப்பாய்விற்குத் தயாராக ஒரு வடிவத்தில் மாதிரியைத் தயாரிக்க ஒரு சில நிலைக்கு உட்படுத்தப்படுகிறது.  

மாதிரி தயாரிப்பில் பின்வருவன அடங்கும்:  

- நொறுக்குதல்
- கரைத்தல்
- அமிலம் அல்லது காரத்துடன் இரசாயனச் செரிமானம்
- பிரித்தெடுத்தல்
- சுத்தம் செய்தல்
- முன் செறிவூட்டல்.
# சரவாக் தேசிய கட்சி



**சரவாக் தேசிய கட்சி** (ஆங்கிலம்: *Sarawak National Party*; மலாய்: *Parti Kebangsaan Sarawak*) (**SNAP**) என்பது மலேசியாவின் சரவாக் மாநிலத்தில் இருந்த ஓர் அரசியல் கட்சி; தற்போது செயலிழந்த அரசியல் கட்சியாகும்.  

1963 முதல் 1966 வரை மலேசிய கூட்டணியின் உறுப்பினர் கட்சியாகவும், 1976 முதல் 2004-இல் அந்தக் கட்சி வெளியேற்றப்படும் வரையில் பாரிசான் நேசனல் (BN) கூட்டணியின் உறுப்பினராகவும் இருந்தது.  

ஏப்ரல் 10, 1961-இல் நிறுவப்பட்ட இந்தக் கட்சி, சரவாக் மாநிலத்தில் தயாக்கு பழங்குடி மக்களின் மிகப் பழைமையான அரசியல் கட்சி என அறியப்படுகிறது.  

## பொது

இந்தக் கட்சியின் முதல் பொதுச்செயலாளர் இஸ்டீபன் காலோங் நிங்கான் *(Stephen Kalong Ningkan)* ஆவார். இவர் ஒரு மருத்துவமனை உதவியாளராகப் பணிபுரிந்தவர் ஆவார். பின்னர் அவர் இதே கட்சியின் தலைவராகவும் சரவாக்கின் முதல் முதலமைச்சராகவும் (1963-1966) பொறுப்பு வகித்தார்.  

இந்தக் கட்சி 2004 மலேசியப் பொதுத் தேர்தலிலும்; 2006-ஆம் ஆண்டு, 2011-ஆம் ஆண்டு சரவாக் மாநிலத் தேர்தல்களிலும் எதிர்க்கட்சியாகப் போட்டியிட்டது.  

### பதிவு நீக்கம்

ஏப்ரல் 2010 முதல் ஏப்ரல் 2011 வரை, அப்போதைய கூட்டாட்சி எதிர்க்கட்சியான பாக்காத்தான் ராக்யாட் (**PR**) கூட்டணியில், இந்தச் சரவாக் தேசிய கட்சி இணைந்து இருந்தது.  

5 நவம்பர் 2002 அன்று, இந்தக் கட்சியை மலேசியச் சங்கங்களின் பதிவாளர் *(Registrar of Societies)* பதிவு நீக்கம் செய்தார். இந்தக் கட்சி தன்னுடைய தலைமைத்துவ நெருக்கடியைத் தீர்க்கத் தவறியதாக 17 சனவரி 2013 அன்று மலேசிய உச்சநீதிமன்றம் உறுதி செய்தது.
# உன்னாவு மக்களவைத் தொகுதி



**உன்னாவு மக்களவைத் தொகுதி** (*Unnao Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
2009 முதல், உன்னாவு மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது.  
| 162 | பங்கர்மாவ் | உன்னாவு | சிறீகாந்த் கத்தியார் | பாரதிய ஜனதா கட்சி |
| --- | --- | --- | --- | --- |
| 163 | சஃபிப்பூர் (SC) | பம்பா லால் திவாகர் | பாரதிய ஜனதா கட்சி |  |
| 164 | மோகன் (ப.இ.) | பிரிஜேசு ராவத் | பாரதிய ஜனதா கட்சி |  |
| 165 | உன்னாவ் | பங்கஜ் குப்தா | பாரதிய ஜனதா கட்சி |  |
| 166 | பகவந்த் நகர் | அசுதோசு சுக்லா | பாரதிய ஜனதா கட்சி |  |
| 167 | பூர்வா | அனில் குமார் சிங் | பாரதிய ஜனதா கட்சி |  |

## நாடாளுமன்ற உறுப்பினர்கள்
| 1952 | விசுவம்பர் தயாள் திரிபாதி | இந்திய தேசிய காங்கிரசு |
| --- | --- | --- |
| 1957 |  |  |
| 1960^ | லீலா தார் அஸ்தானா |  |
| 1962 | கிருஷ்ணா தேவ் திரிபாதி |  |
| 1967 |  |  |
| 1971 |  |  |
| 1977 | ராகவேந்திரா சிங் | ஜனதா கட்சி |
| 1980 | சியாவுர் ரகுமான் அன்சாரி | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | அன்வர் அகமது | ஜனதா தளம் |
| 1991 | தேவி பக்சு சிங் | பாரதிய ஜனதா கட்சி |
| 1996 |  |  |
| 1998 |  |  |
| 1999 | தீபக் குமார் | சமாஜ்வாதி கட்சி |
| 2004 | பிரஜேஷ் பதக் | பகுஜன் சமாஜ் கட்சி |
| 2009 | அன்னு டாண்டன் | இந்திய தேசிய காங்கிரசு |
| 2014 | சாக்சி மகாராஜ் | பாரதிய ஜனதா கட்சி |
| 2019 |  |  |
| 2024 | } |  |
^ இடைத்தேர்தல்  

## தேர்தல் முடிவுகள்

### 2024 பொதுத் தேர்தல்
# இலட்சுமணன் நரசிம்மன்


**இலட்சுமணன் நரசிம்மன்** (*Laxman Narasimhan*, பிறப்பு 15 மே 1967) என்பவர் ஒரு இந்திய-அமெரிக்க வணிக நிர்வாகி மற்றும் ஸ்டார்பக்ஸ் மற்றும் ரெக்கிட்டின் முன்னாள் முதன்மை செயல் அலுவலர் (சிஇஓ) ஆவார்.  

இவர் முன்பு பெப்சிகோவின் தலைமை வணிக அதிகாரியாக (CCO) இருந்தார். இவர் 2022 அக்டோபரில் ஸ்டார்பக்ஸ் நிறுவனத்தின் இடைக்கால தலைமை செயல் அலுவலராக சேர்ந்தார், மேலும் 2023 ஏப்ரலில் ஹோவர்ட் ஷுல்ட்ஸ் தலைமை செயல் அலுவலராக பதவியேற்றார். 2024 ஆகத்தில் இவர் ஸ்டார்பக்சால் விடுவிக்கபட்டார்.  

## துவக்ககால வாழ்க்கை
நரசிம்மன் 15, மே, 1967 அன்று இந்தியாவின் புனேயில் ஒரு இந்து குடும்பத்தில் பிறந்தார். புனே பொறியியல் கல்லூரியில் இயந்திரப் பொறியியலில் பட்டமும், பென்சில்வேனியா பல்கலைக்கழகத்தில் உள்ள லாடர் இன்ஸ்டிடியூட்டில் சர்வதேச படிப்பில் முதுகலையும், பென்சில்வேனியா பல்கலைக்கழகத்தின் வார்டன் பள்ளியில், நிதித்துறையில் எம்.பி.ஏ. பட்டமும் பெற்றார்.  

## தொழில்
நரசிம்மன் 2012 வரை 19 ஆண்டுகள் மெக்கின்சி நிறுவனத்தில் பணிபுரிந்தார், அவர்களின் புது தில்லி . புது தில்லி அலுவலகத்தின் இயக்குநராகவும் பகுதியின் மேலாளராகவும் உயர்ந்தார். "தனது முன்னோடியின் நிர்வாகத்தின் இறுதி ஆண்டுகளில் தொடர்ச்சியாக மேற்கொள்ளப்பட்ட தவறான நடவடிக்கைகள் மற்றும் மந்தமான வளர்ச்சியைத் தொடர்ந்து, நிறுவனத்துக்கு புத்துயிரூட்ட திருப்புமுனையான ஒரு திட்டத்தை வகுத்தார்." இருப்பினும், 2022 செப்டம்பரில் நிறுவனம் எதிர்பாராத விதமாக நரசிம்மனின் "தனிப்பட்ட, குடும்ப காரணங்களை" மேற்கோள் காட்டி அவரது ராஜினாமாவை அறிவித்தது.  

2022 செப்டம்பரில், ஸ்டார்பக்ஸ் நிறுவனத்தின் அடுத்த தலைமை செயல் அலுவலராக நரசிம்மன் வருவார் என்று அறிவித்தது. 2022 மார்ச்சில் கெவின் ஜான்சன் பதவி விலகியதிலிருந்து இடைக்கால தலைமை செயல் அலுவலராக இருந்த ஹோவர்ட் ஷுல்ட்ஸுக்குப் பிறகு இவர் பதவியேற்றார். தலைமை செயல் அலுவலராக நரசிம்மன் பதவியேற்பதற்கு முன், என்னென்ன மாற்றங்கள் செய்ய வேண்டும் என்பதை அறிய, ஆறு மாதங்கள் காபி கடை ஊழியராக பயிற்சி பெற்றார். தி *நியூயார்க் டைம்ஸ்* நரசிம்மனை, ஷூல்ட்ஸை விட ஸ்டார்பக்ஸ் தொழிற்சங்கமயமாக்கத்துக்கு போதுமான எதிர் நடவடிக்கைகளை எடுக்கவில்லை என்று விவரித்துள்ளது.  

2024 ஆகத்தில், ஸ்டார்பக்ஸ் நரசிம்மன் நிறுவனத்தை விட்டு உடனடியாக வெளியேறுவார் என்று அறிவித்தது, அவருக்குப் பதிலாக சிபொட்டில் தலைமை செயல் அலுவலர் பிரையன் நிக்கோல் நியமிக்கப்பட்டார்.  

நரசிம்மன் மாலை 6 மணிக்கு மேல் வேலை செய்வதில்லை என்று கூறி தலைப்புச் செய்தியாக ஆனார்.  

## தனிப்பட்ட வாழ்க்கை
நரசிம்மனுக்கு திருமணமாகி இரண்டு குழந்தைகளுடன், கனெக்டிகட்டின் கிரீன்விச்சில் வசிக்கிறார். இவர் ஆறு மொழிகள் பேசக்கூடியவர்.
# பரூக்காபாது மக்களவைத் தொகுதி



**பரூக்காபாது மக்களவைத் தொகுதி** (*Farrukhabad Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பரூக்காபாது மாவட்டம் முழுவதையும் உள்ளடக்கியது.  

## சட்டமன்றத் தொகுதிகள்
தற்போது, பரூக்காபாது மக்களவைத் தொகுதி பின்வரும் ஐந்து சட்டமன்றத் தொகுதிகளை<nowiki/>உள்ளடக்கியது.  
| 103 | அலிகஞ்ச் | ஏட்டா. | சத்யபால் சிங் ரத்தோர் | பாரதிய ஜனதா கட்சி |
| --- | --- | --- | --- | --- |
| 192 | கைம்கஞ்ச் (ப.இ.) | பரூக்காபாது | சுரபி | அப்னா தளம் |
| 193 | அமிர்தபூர் | சுசில் குமார் சாக்யா | பாரதிய ஜனதா கட்சி |  |
| 194 | ஃபரூக்காபாத் | சுனில் தத் திவேதி | பாரதிய ஜனதா கட்சி |  |
| 195 | போஜ்பூர் | நாகேந்திர சிங் ரத்தோர் | பாரதிய ஜனதா கட்சி |  |

## நாடாளுமன்ற உறுப்பினர்கள்
| 1952 | முல்சந்த் துபே | இந்திய தேசிய காங்கிரசு |
| --- | --- | --- |
| வெங்கடேஷ் நாராயண் திவாரி |  |  |
| 1957 | முல்சந்த் துபே |  |
| 1962 |  |  |
| 1962^ | ராம் மனோகர் லோகியா | இந்தியச் சமதர்ம கட்சி |
| 1967 | அவதேஷ் சந்திர சிங் ரத்தோர் | இந்திய தேசிய காங்கிரசு |
| 1971 |  |  |
| 1977 | தயா ராம் சாக்கியா | ஜனதா கட்சி |
| 1980 |  |  |
| 1984 | குர்சித் ஆலம் கான் | இந்திய தேசிய காங்கிரசு |
| 1989 | சந்தோஷ் பாரதிய | ஜனதா தளம் |
| 1991 | சல்மான் குர்சித் | இந்திய தேசிய காங்கிரசு |
| 1996 | சாக்சி மகாராஜ் | பாரதிய ஜனதா கட்சி |
| 1998 |  |  |
| 1999 | சந்திர பூஷன் சிங் | சமாஜ்வாதி கட்சி |
| 2004 |  |  |
| 2009 | சல்மான் குர்சித் | இந்திய தேசிய காங்கிரசு |
| 2014 | முகேசு ராஜ்புத் | பாரதிய ஜனதா கட்சி |
| 2019 |  |  |
| 2024 | } |  |
^ இடைத்தேர்தல்  

## தேர்தல் முடிவுகள்

### 2024
# பியூட்டைல் மெத்தக்ரைலேட்டு



**பியூட்டைல் மெத்தக்ரைலேட்டு** (*Butyl methacrylate*) என்பது C<sub>8</sub>H<sub>14</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C<sub>4</sub>H<sub>9</sub>O<sub>2</sub>CC(CH<sub>3</sub>)=CH<sub>2</sub> என்ற அமைப்பு வாய்பாட்டாலும் இதை அடையாளப்படுத்தலாம். பியூட்டைல் மெத்தக்ரைலேட்டு நிறமற்ற ஒரு நீர்மமாகும். மெத்தக்ரைலேட்டு பலபடிகளை தயாரிப்பதற்கு இது பொதுவான ஒரு ஒருமமாகும். இயங்குறுப்பு நிபந்தனைகளில் இது பலபடியாக மாறுகிறது.  

## தீங்குகள்
பியூட்டைல் மெத்தக்ரைலேட்டு ஒரு கடுமையான நச்சுத்தன்மை கொண்டது என்பதால் எலிக்கு வாய்வழியாகப் புகட்டும் போது இதன் உயிர் கொல்லும் அளவு 20 கிராம்/கிலோ கண்களுக்கு எரிச்சலூட்டும் மற்றும் குருட்டுத்தன்மையையும் ஏற்படுத்தும்.
# முகேசு ராஜ்புத்



**முகேசு லோதி ராஜ்புத்** (*Mukesh Rajput*) என்பவர் ஓர் இந்திய அரசியல்வாதியும் இந்திய மக்களவை மூன்றாவது முறையாகத் தேர்ந்தெடுக்கப்பட்ட இந்திய நாடாளுமன்ற உறுப்பினரும் ஆவார். இவர் பரூக்காபாது மக்களவைத் தொகுதியைப் பிரதிநிதித்துவப்படுத்துகிறார். இவர் பரூக்காபாது மக்களவைத் தொகுதியில் முதல் முறையாக 2014ஆம் ஆண்டு நடைபெற்ற பொதுத் தேர்தலிலும், பின்னர் 2019ஆம் ஆண்டு நடைபெற்ற பொதுத் தேர்தலிலும் பாரதிய ஜனதா கட்சியின் சார்பில் போட்டியிட்டு 16ஆவது மற்றும் 17ஆவது மக்களவைக்குத் தேர்ந்தெடுக்கப்பட்டார். 2024ஆம் ஆண்டு நடைபெற்ற பொதுத் தேர்தலில் மூன்றாவது முறையாக பரூக்காபாது தொகுதியிலிருந்து இந்திய மக்களவைக்கு உறுப்பினராகத் தேர்ந்தெடுக்கப்பட்டுள்ளார்.  

## இளமை
முகேசு லோதி ராஜ்புத் 1968 ஆகத்து 8 அன்று சிறீ லஜ்ஜாராம், சந்தவதி ஆகிய இணையரின் மகனாக உத்தரப்பிரதேச மாநிலத்தில் உள்ள பரூக்காபாது நகரத்தில் பிறந்தார். உத்தரப் பிரதேசத்தின் பரூக்காபாத்தில் உள்ள கமல்கஞ்சில் உள்ள ஆர். பி. பட்டக் கல்லூரியில் தனது இளம் அறிவியல் (பி. எஸ்சி.) பட்டம் பெற்றார். இவர் சௌபாக்கியவதியை 1980 சூன் 10 அன்று மணந்தார்.
# சாந்துபோங் மக்களவைத் தொகுதி


சாந்துபோங் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1969-ஆம் ஆண்டில் இருந்து சாந்துபோங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## கூச்சிங் மாவட்டம்

கூச்சிங் மாவட்டம் என்பது மலேசியா, சரவாக், கூச்சிங் பிரிவில் உள்ள ஒரு மாவட்டம். இந்த மாவட்டத்தின் நிர்வாகத் தலைமையிடம் கூச்சிங் மாநகரம் ஆகும்.  

இந்த மாவட்டம் கூச்சிங் பெருநகரம் *(Kuching Proper)* என்றும்; படவான் *(Padawan)* என்றும் இரண்டு துணை மாவட்டங்களாகப் பிரிக்கப்பட்டுள்ளது.  

### ஜேம்சு புரூக்

1827-ஆம் ஆண்டில் புரூணை பேரரசின் நிர்வாகத்தின் போது, சரவாக்கின் மூன்றாவது தலைநகராக கூச்சிங் இருந்தது. 1841-ஆம் ஆண்டில், கூச்சிங்கில் நடந்த ஒரு கிளர்ச்சியை அடக்குவதற்கு உதவிய ஜேம்சு புரூக்கிற்கு கூச்சிங் பகுதியின் ஒரு சிறு பகுதி அன்பளிப்பாக வழங்கப்பட்டது. கூச்சிங் நகரம் படிப்படியாக வளர்ச்சி கண்டது.  

அதற்குப் பின்னர் கூச்சிங், சரவாக் இராச்சியத்தின் தலைநகரானது. 1946-ஆம் ஆண்டில் சரவாக்கின் கடைசி ஆளுநராக இருந்த சர் சார்லஸ் வைனர் புரூக் *(Sir Charles Vyner Brooke)* என்பவர் சரவாக் மாநிலத்தை பிரித்தானிய அரசாங்கத்திற்கு ஒரு காலனிப் பகுதியாக *(British Crown Colony)* விட்டுக்கொடுத்தார்.  

## சாந்துபோங் மக்களவைத் தொகுதி

| சாந்துபோங் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P123 | 1971-1973 | அவாங் வால் அவாங் அபு
*(Awang Wal Awang Abu)* | **** |
| 1973-1974 | ****
<small></small> |  |  |  |
| 4-ஆவது மக்களவை | P133 | 1974-1978 | சுலைமான் தாவூத்
*(Sulaiman Daud)* |  |
| 5-ஆவது மக்களவை | 1978-1982 |  |  |  |
| 6-ஆவது மக்களவை | 1982-1986 |  |  |  |
| 7-ஆவது மக்களவை | P156 | 1986-1990 |  |  |
| 8-ஆவது மக்களவை | P155 | 1990-1995 | ரொகானி அப்துல் கரீம்
*(Rohani Abdul Karim)* |  |
| 9-ஆவது மக்களவை | P167 | 1995-1999 |  |  |
| 10-ஆவது மக்களவை | 1999-2004 |  |  |  |
| 11-ஆவது மக்களவை | P193 | 2004-2008 | வான் சுனைடி துங்கு ஜாபார்
*(Wan Junaidi Tuanku Jaafar)* |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 |  |  |  |
| 2018-2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | நான்சி சுக்ரி
*(Nancy Shukri)* | } |  |

## தேர்தல் முடிவுகள்
# மார்வெல் இசுடியோசு அனிமேஷன்



**மார்வெல் இசுடியோசு அனிமேஷன்** அல்லது **மார்வெல் அனிமேஷன்** என்பது அமெரிக்க நாட்டு தயாரிப்பு நிறுவனமான மார்வெல் இசுடியோவின் ஒரு பிரிவாகும், இது மார்வெல் காமிக்ஸை அடிப்படையாகக் கொண்ட அதன் இயங்குப்படத் திட்டங்களை உருவாக்குகிறது. இந்த பிரிவு மார்வெல் இசுடியோவால் உருவாக்கப்பட்டது மற்றும் முக்கியமாக மார்வெல் திரைப் பிரபஞ்சத்தில் (எம்.சி.யு) அமைக்கப்பட்ட திட்டங்களைத் தயாரிக்கிறது, மேலும் எம்சியு அல்லாத இயங்குப்படத் திட்டங்களின் வளர்ச்சியையும் மேற்பார்வையிடுகிறது.  

இந்த நிறுவனம் சூலை 21, 2021ஆம் ஆண்டு பர்பாங்க், கலிபோர்னியாவை தலைமையிடமாக கொண்டு செயல்பட்டு வருகின்றது. 2021 முதல், இந்த நிறுவனம் வாட் இப்...? மற்றும் எக்சு-மென் '97, மற்றும் ஐ ஆம் குரூட் என்ற குறும்படங்கள் போன்ற மூன்று திட்டங்களை வெளியிட்டுள்ளது. அத்துடன் இன்னும் மூன்று வளர்ச்சியில் உள்ளன.  

மேலும், இவர்கள் டிஸ்னி ஜூனியர் தொடரான 'இசுபைடி அண்ட் ஹிஸ் அமேசிங் பிரண்ட்சு' தயாரிப்பை அதன் இரண்டாவது பருவத்தில் தொடங்கினர்.  

## வரலாறு
மார்சு 2019 இல், மார்வெல் இசுடியோசு வாட் இப்...? என்ற வரைகதை புத்தகக் கருத்தை அடிப்படையாகக் கொண்ட ஒரு இயங்குபடத் தொடரை உருவாக்கி வருகிறது என்பது தெரிய வந்தது. சில நிகழ்வுகள் வித்தியாசமாக நடந்தால்,மார்வெல் திரைப் பிரபஞ்சம் (எம்சியு) எவ்வாறு மாற்றப்படும் என்பதே கதை கரு ஆகும். இந்த தொடரை டிஸ்னி மற்றும் மார்வெல் அதிகாரப்பூர்வமாக அடுத்த மாதம் அறிவித்தது. அதை தொடர்ந்து ஐ ஆம் குரூட் என்ற இயங்குபட குறும்படங்களின் தொடர் டிசம்பர் 2020 இல் அறிவிக்கப்பட்டது.  

இந்த புதிய நிறுவனத்திற்கு மார்வெல் இசுடியோசுவின் பணிபுரிந்த 'பிராட் வின்டர்பாம்' என்பவர், ஸ்ட்ரீமிங், தொலைக்காட்சி மற்றும் அனிமேஷன் தலைவராக பதவி உயர்வு பெற்றார், மற்றும் செப்டம்பரில், 'அலோன்சோ பிசிகல்' என்பவர், தலைவராக பதவி உயர்வு பெற்றார். அத்துடன் 'டானா வாஸ்குவெஸ்-எபர்ஹார்ட்' என்பவர் அனிமேஷனின் துணைத் தலைவராகவும் பணியாற்றுகிறார்  

திசம்பர் 2023 இல், தனது தயாரிப்பு நிறுவனமான பிராக்ஸிமிட்டி மீடியா மூலம் பிளாக் பான்தர் (2018) மற்றும் பிளாக் பான்தர்: வகாண்டா போரெவர் (2022) திரைப்படங்களை இயக்கிய இயக்குநர் ரையன் கூக்லர் என்பவர் 'அய் ஆஃப் வகாண்டா' என்ற இயக்குபடத் தொடரை இயக்குவார் என்று அறிவித்தது. மார்வெல் அனிமேஷன் என்ற பிரிவின் முறையான பெயர் பிப்ரவரி 2024 இல் எக்சு-மென் '97 க்கான முதல் முன்னோட்டத்தின் வெளியீட்டின் மூலம் மேலும் உறுதிப்படுத்தப்பட்டது. அத்துடன் பிரிவிற்கான சின்னமும் வெளியிடப்பட்டது. "மார்வெல் அனிமேஷன்" பெயரும் பேனரும் பிரிவின் திட்டப்பணிகளுக்குப் பயன்படுத்தப்பட்டது, மார்வெல் இசுடியோவின் "மார்வெல் தொலைக்காட்சி" பேனருடன் அதன் நேரடி-நடவடிக்கை டிஸ்னி+ தொடருக்காகவும் உள்ளது.  

## உற்பத்தி நூலகம்
### வெளியிடப்பட்டது

| தலைப்பு | வெளியிடப்பட்டது | பருவங்கள் | அசல்
நெட்வொர்க் | குறிப்பு |
| --- | --- | --- | --- | --- |
# டெட்ராபியூட்டைலமோனியம் மூவயோடைடு



**டெட்ராபியூட்டைலமோனியம் மூவயோடைடு** (*Tetrabutylammonium triiodide*) என்பது C<sub>16</sub>H<sub>36</sub>I<sub>3</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மூவயோடைடு எதிரயனியுடன் கூடிய நான்கிணைய அமோனியம் உப்பு என்று இது வகைப்படுத்தப்படுகிறது. இது, ஒளிமின்னழுத்தப் பொருட்கள், கரிமக் கடத்திகள் மற்றும் மீக்கடத்திகள் ஆகியவற்றின் வேதியியல் தொகுப்பு வினைகளில் பயன்படுத்தப்படும் மூவயோடைடின் ஒரு பொதுவான ஏந்தியாகும். படிகங்களில், மூவயோடைடு பகுதிகள் நேரியல் மற்றும் அதிக படிகத்தன்மையைக் காட்டுகின்றன. படிகங்கள் ஓர் ஊசி அல்லது தட்டு போன்ற வடிவத்துடன் கருப்பு நிறத் தோற்றத்தைக் கொண்டுள்ளன.
# கழுதைப்புலி வெண்ணெய்


**கழுதைப்புலி வெண்ணெய்** (*Hyena butter*) என்பது கழுதைப்புலிகளின் குதச் சுரப்பியிலிருந்து சுரக்கும் ஒரு சுரப்பாகும். இது நிலப்பரப்பில் எல்கையினைக் குறிக்கவும், நறுமணத்தால் தனிநபர்களை அடையாளம் காணவும் பயன்படுத்தப்படுகிறது. கழுதைப்புலி தன் பின்புறத்தைக், குறிக்க வேண்டிய பொருளுக்கு எதிராகத் தேய்ப்பதன் மூலம் இச்சுரப்பை பரப்புகிறது.  

கிழக்கு ஆப்பிரிக்காவின் சில பகுதிகளில் உள்ள நாட்டுப்புற நம்பிக்கைகள், மந்திரவாதிகள் கழுதைப்புலிகள் மீது சவாரி செய்வார்கள் என்றும், இரவு முழுவதும் இவர்கள் எடுத்துச் செல்லும் தீபங்களுக்கு எரிபொருளாகக் கன்றுக்குட்டி வெண்ணெய் நிரம்பிய சுரைக்காயைப் பயன்படுத்துவார்கள் என்றும் கூறுகின்றன.
# குரோகுடா



**குரோகுடா** (*Crocuta*) என்பது கழுதைப்புலி பேரினமாகும். இப்பேரினத்தில் புள்ளி கழுதைப்புலி (*குரோகுடா குரோகுடா*) ஓர் சிற்றினமாக உள்ளது. பல புதைபடிவச் சிற்றினங்களும் இப்பேரினத்தின் கீழ் அறியப்படுகின்றன.  

## வகைப்பாட்டியல்
*குரோகுடா* பேரினம் ஆப்பிரிக்கா அல்லது ஆசியா உருவானதா என்பது இன்னும் தெளிவாகத் தெரியவில்லை. இருப்பினும் அறியப்பட்ட மிகப் பழமையான புதைபடிவங்கள் ஆப்பிரிக்காவிலிருந்து வந்தவை என்று சுமார் 3.8 மில்லியன் ஆண்டுகளுக்கு முன் தோன்றியவை.  

யூரேசிய "குகை கழுதைப்புலிகள்" (*குரோகுடா இசுபெலியா, குரோகுடா அல்டிமா* மற்றும் பிற) தனித்துவமான சிற்றினங்களாக வகைப்படுத்தப்பட்டுள்ளன. ஆனால் பொதுவாகப் புள்ளி கழுதைப்புலியின் வரலாற்றுக்கு முந்தைய துணையினங்களாக கருதப்படுகின்றன.  

கிழக்கு ஆப்பிரிக்காவில் பிளியோசீன் காலத்தில் அழிந்துபோன இரண்டு சிற்றினங்கள்; *குரோகுடா எடுரோனோ* மற்றும் *குரோகுடா டைட்ரிச்சி* ஒன்றோடொன்று இணைந்து வாழ்ந்ததாக அறியப்படுகிறது. ஆனால் ஒவ்வொன்றும் துப்புரவு அல்லது வேட்டையாடுவதற்கான விருப்பத்தைப் பொறுத்தவரை வெவ்வேறு இடத்தை ஆக்கிரமித்திருக்கலாம். மொராக்கோவில் உள்ள அஹ்ல் அல் ஔக்லாம் என்ற பிளோசீன் தளத்தில் *குரோகுடா தாபா* என்ற சிற்றினம் வாழ்ந்தது. சீனாவில் *குரோக்குட்டா கெனானென்சிசு* என்ற ஒரு பிளோசீன் சிற்றினம் இருந்தது. இதே காலத்தில் இந்தியாவில் இதே சகாப்தத்தைச் சேர்ந்த *குரோகுடா சிவாலென்சிசு* என்று அழைக்கப்படும் மற்றொரு சிற்றினம் ஒரு தெளிவற்றுக் காணப்பட்டது. இது புள்ளி கழுதைப்புலியின் ஒத்த பெயரிலிருந்து ஒரு மூதாதையர் கருதுகிறது.
# கெர்பெசுடாய்டியா



**கெர்பெசுடாய்டியா** (*Herpestoidea*) என்பது கீரி, மலகாசி ஊனுண்ணி, கழுதைப்புலி அடங்கிய மாமிசம் உண்ணும் பாலூட்டி விலங்குகளின் ஒரு மீப்பெருங் குடும்பமாகும்.  

கெர்பெசுடாய்டியாவில் கழுதைப்புலிகளைத் தவிரப் பிற உயிரினங்கள் உருளை வடிவில் நீளமான உடலைக் கொண்டுள்ளன. இவை இரையைப் பிடிக்க வளைகளுக்குள் செல்ல ஏற்றவகையில் அமைந்துள்ளன. கெர்பெசுடாய்டியா பெலிபார்மியா விலங்குகள் தங்களைவிடப் பெரிய விலங்குகளை வேட்டையாடுவதில் நிபுணத்துவம் பெற்றவை.  

இவை ஐரோவாசியா, ஆப்பிரிக்கா மற்றும் மடகாசுகர் தீவு முழுவதும் வாழ்கின்றன.  

## வகைப்பாடு

- மீப்பெரும் குடும்பம்: கெர்பெசுடாய்டியா
  - குடும்பம்: யூபிலெரிடே (மலகாசி மாமிசம் உண்ணும் விலங்குகள்)
  - குடும்பம்: கெர்பெசிடிடே (கீரி)
  - குடும்பம்: கையனிடே (கழுதைப்புலி மற்றும் ஆரட்ஓநாய்)
  - குடும்பம் † லோபோசைனிடே
  - குடும்பம் † பெர்க்ரோகுடிடே

### தொகுதி வரலாற்று
**கெர்பெசுடாய்டியா**வின் தொகுதிப் பிறப்பு உறவுகள் பின்வரும் கிளை வரைபடத்தில் காட்டப்பட்டுள்ளன.
# பெட்ரா ஜெயா மக்களவைத் தொகுதி


பெட்ரா ஜெயா மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1990-ஆம் ஆண்டில் இருந்து பெட்ரா ஜெயா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## கூச்சிங் மாவட்டம்

கூச்சிங் மாவட்டம் என்பது மலேசியா, சரவாக், கூச்சிங் பிரிவில் உள்ள ஒரு மாவட்டம். இந்த மாவட்டத்தின் நிர்வாகத் தலைமையிடம் கூச்சிங் மாநகரம் ஆகும்.  

இந்த மாவட்டம் கூச்சிங் பெருநகரம் *(Kuching Proper)* என்றும்; படவான் *(Padawan)* என்றும் இரண்டு துணை மாவட்டங்களாகப் பிரிக்கப்பட்டுள்ளது.  

### ஜேம்சு புரூக்

1827-ஆம் ஆண்டில் புரூணை பேரரசின் நிர்வாகத்தின் போது, சரவாக்கின் மூன்றாவது தலைநகராக கூச்சிங் இருந்தது. 1841-ஆம் ஆண்டில், கூச்சிங்கில் நடந்த ஒரு கிளர்ச்சியை அடக்குவதற்கு உதவிய ஜேம்சு புரூக்கிற்கு கூச்சிங் பகுதியின் ஒரு சிறு பகுதி அன்பளிப்பாக வழங்கப்பட்டது. கூச்சிங் நகரம் படிப்படியாக வளர்ச்சி கண்டது.  

அதற்குப் பின்னர் கூச்சிங், சரவாக் இராச்சியத்தின் தலைநகரானது. 1946-ஆம் ஆண்டில் சரவாக்கின் கடைசி ஆளுநராக இருந்த சர் சார்லஸ் வைனர் புரூக் *(Sir Charles Vyner Brooke)* என்பவர் சரவாக் மாநிலத்தை பிரித்தானிய அரசாங்கத்திற்கு ஒரு காலனிப் பகுதியாக *(British Crown Colony)* விட்டுக்கொடுத்தார்.  

## பெட்ரா ஜெயா மக்களவைத் தொகுதி

| பெட்ரா ஜெயா நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 8-ஆவது மக்களவை | P156 | 1990-1995 | சுலைமான் தாவூத்
*(Sulaiman Daud)* | ****
<small></small> |
| 9-ஆவது மக்களவை | P168 | 1995-1999 |  |  |
| 10-ஆவது மக்களவை | 1999-2004 |  |  |  |
| 11-ஆவது மக்களவை | P194 | 2004-2008 | படிலா யூசோப்
*(Fadillah Yusof)* |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 |  |  |  |
| 2018–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |

## தேர்தல் முடிவுகள்
# சரவாக் மக்கள் உணர்வுக் கட்சி



**சரவாக் மக்கள் உணர்வுக் கட்சி** (ஆங்கிலம்: *Sarawak People's Conscious Party*; மலாய்: *Parti Sedar Rakyat Sarawak*) (**SEDAR**) என்பது மலேசியாவின் சரவாக் மாநிலத்தில் உள்ள ஓர் அரசியல் கட்சியாகும். 2019-இல் அதிகாரப்பூர்வமாகப் பதிவு செய்யப்பட்ட இந்தக் கட்சியின் தலைமையகம் சரவாக் கூச்சிங் மாநகரத்தில் உள்ளது.  

இந்தக் கட்சி சரவாக் மாநிலத்தின் அடிப்படைக் கட்டமைப்பு; மேம்பாட்டு விவகாரங்கள்; மாநிலக் கல்வி முறை ஆகியவற்றில் அதிக கவனம் செலுத்துகிறது. இந்த உள்ளூர் அரசியல் கட்சி சூன் 2018-இல் டத்தோ ஒசுமான் அப்துல்லா என்பவரால் நிறுவப்பட்டது.  

## பொது

இந்த அரசியல் கட்சி 28 மே 2019 அன்று, மலேசிய சங்கங்களின் பதிவாளர் *(Malaysian Registrar of Societies)* மூலம் பதிவு செய்ய அனுமதிக்கப்பட்டது. செப்டம்பர் 13, 2023 அன்று, இந்தக் கட்சி தேசிய அரசியல் கட்சியாக அறிவித்தது..  

## கொள்கை
- சரவாக் பூமிபுத்ரா மக்களின் முழு உரிமைகள் மற்றும் சலுகைகளைப் பாதுகாப்பது
- சரவாக் மக்களின் சமூகப் பொருளாதார வளர்ச்சியின் மறுவாழ்வைச் செயல்படுத்துவது
- சரவாக் பொருளாதாரச் சந்தை, வங்கி நிறுவனங்கள் மற்றும் நிதி முதலீடுகளை நிலையான முறையில் உருவாக்குவது
- ஒரு நியாயமான அரசியல் கலாசாரத்தை உணரச் செய்தல்
- நிலையான, நேர்மையான, நம்பகமான, உறுதியான புதிய சரவாக் அரசாங்கத்தை உருவாக்குவது
- சரவாக்கின் நிர்வாகம் மற்றும் அரசாங்கச் சுயாட்சியை மீட்டமைத்தல்
- பண அரசியலையும் ஊழல் கலாசாரத்தையும் முற்றிலுமாக ஒழிப்பது

## தேர்தல் முடிவுகள்

இந்த அரசியல் கட்சி முதல் முறையாக 2021-ஆம் ஆண்டு சரவாக் மாநில தேர்தலில் பங்கேற்றது. தேர்தலில் போட்டியிட்ட 5 வேட்பாளர்களும் தோல்வியுற்றனர்; தங்களின் வைப்புத் தொகையையும் இழந்தனர்.
# விஞ்ஞான ரத்னா விருது


முதல் முறையாக விக்யான் ரத்னா விருது பெரும் கோ. பத்மநாபன்]]  
**விஞ்ஞான ரத்னா விருது** (*Vigyan Ratna Award*) என்பது அறிவியல், தொழில்நுட்பம் மற்றும் கண்டுபிடிப்புகளில் சாதனைகள் செய்ததற்காக ஒரு தனிநபருக்கு இந்திய அரசு வழங்கும் மிக உயர்ந்த விருது ஆகும். இது நோபல் பரிசுக்குச் சமமான இந்திய விருது என்று கூறப்படுகிறது. இந்த விருது, மற்ற மூன்று விருதுகளுடன், அதாவது, விஞ்ஞான் சிறீ, விஞ்ஞான யுவ-எசு. எசு. பி மற்றும் விஞ்ஞான குழு ஆகிய விருதுகளுடன் 2023ஆம் ஆண்டில் இந்திய அரசின் இராட்டிரிய விஞ்ஞான புரசுகார் திட்டத்தின் கீழ் ஒரு தொகுப்பாக நிறுவப்பட்டு 2024ஆம் ஆண்டில் முதல் முறையாக வழங்கப்பட்டன.  

இராட்டிரிய விஞ்ஞான புரசுகார் திட்டத்தின் நோக்கம், இந்தியர்கள் அல்லது இந்திய வம்சாவளியைச் சேர்ந்த நபர்கள் தனித்தனியாகவோ அல்லது அறிவியல், தொழில்நுட்பம் மற்றும் கண்டுபிடிப்புகளின் பல்வேறு துறைகளில் குழுக்களாகவோ செய்த சிறந்த மற்றும் ஊக்கமளிக்கும் பங்களிப்புகளை அங்கீகரிப்பதாகும். அறிவியல் மற்றும் தொழில்நுட்பத் துறையில் வாழ்நாள் சாதனை மற்றும் பங்களிப்புகளை அங்கீகரிப்பதற்காக விஞ்ஞான ரத்னா விருது வழங்கப்படுகிறது. ஒவ்வொரு ஆண்டும் அதிகபட்சமாக மூன்று நபர்கள் விஞ்ஞாயன ரத்னா விருதைப் பெறுவதற்காகத் தேர்ந்தெடுக்கப்படுகிறார்கள். மேலும் ஒவ்வொரு ஆண்டும் ஆகத்து 23ஆம் தேதியன்று வரும் தேசிய விண்வெளி நாளன்று இந்த விருதுகள் வழங்கப்படும்.  

மூன்று நபர்களுக்கு விஞ்ஞான ரத்னா விருது வழங்க இந்தத் திட்டம் திட்டமிட்டிருந்தாலும், தொடக்க ஆண்டில், பெங்களூருவில் உள்ள இந்திய அறிவியல் கழகத்தின் பேராசிரியர் கோவிந்தராஜன் பத்மநாபன் என்ற ஒரே நபருக்கு மட்டுமே இந்த விருது வழங்கப்பட்டது. உயிரியல் அறிவியலில் குறிப்பிடத்தக்க மற்றும் ஊக்கமளிக்கும் பங்களிப்புகளுக்காக இவர் இந்த விருதுக்குத் தேர்ந்தெடுக்கப்பட்டார்.  

## விருது பெற்றோர் பட்டியல்

| கோவிந்தராசன் பத்மநாபன் | இந்திய அறிவியல் கழகம். பெங்களூரு | உயிரியல் |
| --- | --- | --- |
| ஜயந்த் நாரளீக்கர் | இந்திய அறிவியல் கழகம். பெங்களூரு | வான் இயற்பியல் |
# புதிய உலக நோய்க்குறி


**புதிய உலக நோய்க்குறி** (*New World syndrome*) என்பது வெற்றுணவு உட்கொள்வதன் மூலமும், ஒரே இடத்தில் அமர்ந்து வேலை மேற்கொள்ளும் வாழ்க்கை முறையால் ஏற்படும் தொற்றா நோய்களின் தொகுப்பாகும். குறிப்பாக இது அமெரிக்கா, ஓசியானியா மற்றும் சர்க்கம்போலார் முதற்குடி மக்களிடம் பொதுவாகக் காணப்படுவதாகும். இது உடற் பருமன், இதய நோய், நீரிழிவு நோய், உயர் இரத்த அழுத்தம் மற்றும் குறுகிய ஆயுட்காலம் ஆகியவற்றால் வகைப்படுத்தப்படுகிறது.  

## காரணங்கள்
புதிய உலக நோய்க்குறி ஒரு பாரம்பரிய உணவு மற்றும் உடற்பயிற்சி மேற்கத்திய உணவு மற்றும் உட்கார்ந்த வாழ்க்கை முறைக்கான மாற்றத்துடன் இணைக்கப்பட்டுள்ளது. முதற்குடி மக்களின் பாரம்பரியத் தொழில்களான மீன்பிடித்தல், விவசாயம், வேட்டையாடுதல் ஆகியவற்றில் உள்ள செயல்பாடுகள் நிலையாக அமர்ந்து செய்யும் நவீன அலுவலக வேலைகளில் இல்லை. மேலும் போக்குவரத்தின் நவீன அறிமுகம் மற்றும் பயன்பாடு காரணமாக உடல் உழைப்பின் அளவு குறைதல். இதற்கிடையில், கொழுப்பு, உப்பு, சர்க்கரை மற்றும் சுத்திகரிக்கப்பட்ட மாவுச்சத்து நிறைந்த மேற்கத்திய உணவுகள் பெருமளவில் பிற நாடுகளால் இறக்குமதி செய்யப்பட்டுப் பயன்படுத்தப்படுதல். உணவில் மாவுச்சத்து பொருட்களின் அளவு அதிகரித்தல்.  

## நோய் கண்டறிதல்
நோயறிதலுக்குக் குறிப்பிட்ட அளவுகோல்கள் தேவையில்லை. உடல் பருமனைத் தொடர்ந்து குருதிக் கொழுப்பு மிகை, உயர் இரத்த அழுத்தம் மற்றும் இதய நோய்கள் போன்ற சிக்கல்கள் ஏற்படுகின்றன.  

-
# இலங்கைத் துடுப்பாட்ட அணியின் இங்கிலாந்து சுற்றுப்பயணம், 2024


இலங்கைத் துடுப்பாட்ட அணி இங்கிலாந்தில் 2024 ஆகத்து, செப்டம்பர் மாதங்களில் மூன்று தேர்வுப் போட்டிகளில் இங்கிலாந்து துடுப்பாட்ட அணிக்கு எதிராக விளையாடியது. தேர்வுத் துடுப்பாட்ட தொடர் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இருந்தது. 2023 சூலை 4 இல், இங்கிலாந்துத் துடுப்பட்ட வாரியம் இத்தேர்வுத் தொடரை உறுதிப்படுத்தியது.  

## அணிகள்
| * ஒலி போப் (த)
* 
பென் ஸ்டோக்ஸ் (த)

* ஆரி புரூக் (து.த)
* கசு ஆட்கின்சன்
* சொயீப் பசீர்
* யோர்தான் கொக்சு (இ.க)
* பென் டக்கெட்
* டான் லாரன்சு
* மெத்தியூ பொட்சு
* ஜோ ரூட்
* ஜேமி சிமித் (இ.க)
* ஒலி இசுடோன்
* கிறிஸ் வோக்ஸ்
* மார்க் வுட் | * தனஞ்சய டி சில்வா (த)
* குசல் மெண்டிசு (து.த, இ.க)
* தினேஸ் சந்திமல் (இ.க)
* அசித்த பெர்னாண்டோ
* விஷ்வா பெர்னாண்டோ
* பிரபாத் ஜயசூரிய
* திமுத் கருணாரத்ன
* லகிரு குமார
* நிசான் மனுசுக்க
* அஞ்செலோ மத்தியூஸ்
* கமிந்து மெண்டிஸ்
* ரமேசு மெண்டிசு
* பத்தும் நிசங்க
* கசுன் ராஜித
* மிலான் இரத்நாயக்க
* சதீர சமரவிக்ரம (இ.க)
* நிசால தாரக்க
* ஜெப்ரி வான்டர்சே | } |
| --- | --- | --- |

## தேர்வுத் தொடர்
### 1-ஆவது தேர்வு

### 2-ஆவது தேர்வு

### 3-ஆவது தேர்வு
# டெட்ராபியூட்டைலமோனியம் முப்புரோமைடு



**டெட்ராபியூட்டைலமோனியம் முப்புரோமைடு** (*Tetrabutylammonium tribromide*) என்பது C<sub>16</sub>H<sub>36</sub>Br<sub>3</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். [N(C<sub>4</sub>H<sub>9</sub>)<sub>4</sub>]Br<sub>3</sub> என்ற அமைப்பு வாய்பாட்டாலும் இதை அடையாளப்படுத்தலாம். வெளிர் ஆரஞ்சு நிறத்தில் ஒரு திண்மமாகக் காணப்படுகிறது. கொழுப்பை கரைக்கும் செட்ராபியூட்டைலமோனியம் நேர்மின் அயனியும் நேரியல் முப்புரோமைடு எதிர்மின் அயனியும் சேர்ந்து இச்சேர்மம் உருவாகிறது. டெட்ராபியூட்டைலமோனியம் முப்புரோமைடு உப்பு சில சமயங்களில் கரிமத் தொகுப்பு வினைகளில் பயன்படுத்தப்படும் வினையாக்கியாகப் பயன்படுத்தப்படுகிறது.  

## தயாரிப்பு
திண்மநிலை டெட்ராபியூட்டைலமோனியம் புரோமைடுடன் புரோமின் ஆவியைச் சேர்த்து வினைபுரியச் செய்தால் டெட்ராபியூட்டைலமோனியம் முப்புரோமைடு உருவாகிறது.  

::[N(C<sub>4</sub>H<sub>9</sub>)<sub>4</sub>]Br + Br<sub>2</sub> → [N(C<sub>4</sub>H<sub>9</sub>)<sub>4</sub>]Br<sub>3</sub>  

புரோமினுக்குப் பதிலாக, டெட்ரா-என்-பியூட்டைலமோனியம் புரோமைடு வனேடியம் பெண்டாக்சைடு மற்றும் நீரிய ஐதரசன் பெராக்சைடு அல்லது இதற்கு மாற்றாக சீரிக்கு அம்மோனியம் நைட்ரேட்டு போன்றவற்றுடனும் இது வினைபுரிகிறது.
# மலேசிய உயர்க் கல்வி அமைச்சர்



**மலேசிய உயர்க் கல்வி அமைச்சர்** (ஆங்கிலம்: *Minister of Higher Education of Malaysia*; மலாய்: *Menteri Pendidikan Tinggi Malaysia*) என்பவர் மலேசிய அரசாங்கத்தின் உயர்க் கல்வி அமைச்சின் தலைமைப் பொறுப்பில் உள்ள அமைச்சர் ஆவார்.  

மலேசிய உயர்க் கல்வி அமைச்சர் நிர்வகிக்கும் மலேசிய உயர்க் கல்வி அமைச்சு என்பது மலேசியாவின் உயர்க் கல்வித் துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.  

உயர்க்கல்வி (*Higher Education*), பல்தொழில் பயிற்சிப்பள்ளி (*Polytechnic*), சமூகக் கல்லூரி (*Community College*), மாணவர்கள் கடன் (*Students Loan*), தரநிர்ணய மதிப்பளித்தல் (*Accreditation*), தன்னார்வ மாணவர்கள் (*Students Volunteer*) ஆகியவற்றிற்கு இந்த அமைச்சு பொறுப்பு வகிக்கிறது.  

## பொறுப்பு துறைகள்

- கல்வி முறை (*Education System*)
- பாடநூல்கள் (*Textbooks*)
- மொழிக் கொள்கை (*Language Policy*)
- மொழிப் பெயர்ப்பு (*Translation*)
- உயர்க்கல்வி (*Higher Education*)
- பல்தொழில் பயிற்சிப்பள்ளி (*Polytechnic*)
- சமூகக் கல்லூரி (*Community College*)
- மாணவர்கள் கடன் (*Students Loan*)
- தரநிர்ணய மதிப்பளித்தல் (*Accreditation*)
- தன்னார்வ மாணவர்கள் (*Students Volunteer*)

## அமைப்பு

- **உயர் கல்வி அமைச்சர்**
  - **உயர்கல்வி துணை அமைச்சர்**
    - **பொது செயலாளர்**
      - பொதுச்செயலாளரின் அதிகாரத்தின் கீழ்
      - **துணைப் பொதுச் செயலாளர்** (**வளர்ச்சி**)
      - **துணைப் பொதுச் செயலாளர்** (**மேலாண்மை**)

## துறைகள்

- **உயர்கல்வித் துறை**
  - (*Department of Higher Education*)
  - (*Jabatan Pendidikan Tinggi*) (**JPT**)
    - (*Director General: Dr. Siti Hamisah Binti Tapsir*)
- **பல்தொழில் பயிற்சிப்பள்ளி துறை**
  - (*Department of Polytechnic Education*)
  - (*Jabatan Pengajian Politeknik*) (**JPP**)
    - (*Director General: Datuk Hj Mohlis Bin Jaafar*)
- **சமூகக் கல்லூரி துறை**
  - (*Department of Community Colleges*)
  - (*Jabatan Pengajian Kolej Komuniti*) (**JPKK**)
    - (*Director General: Asc. Prof. Kamarudin Kasim*)
- **மலேசியர் தகுதிகள் நிறுவனம்**
  - (*Malaysian Qualifications Agency*) (**MQA**)
  - (*Agensi Kelayakan Malaysia*)
- **தேசிய உயர் கல்வி நிதி நிறுவனம்**
  - (*National Higher Education Fund Corporation*)
  - (*Perbadanan Tabung Pendidikan Tinggi Nasional*) (**PTPTN**)
- **துங்கு அப்துல் ரகுமான் அறக்கட்டளை**
  - (*Tunku Abdul Rahman Foundation*)
  - (*Yayasan Tunku Abdul Rahman*)
- **மாணவர் தன்னார்வ அறக்கட்டளை**
  - (*Student Volunteers Foundation*)
  - (*Yayasan Sukarelawan Siswa*) (**YSS**)
- **பொது பல்கலைக்கழகங்கள்**
  - (*Public Universities*)
  - (*Universiti Awam*)

## அமைச்சர்களின் பட்டியல்
### உயர்க் கல்வி அமைச்சர்கள்
மலேசிய உயர்க் கல்வி அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| அப்துல்லா அகமது படாவி
<small>(II)</small> |  |  |
| --- | --- | --- |
| 30 ஆகஸ்டு 2021 | 24 நவம்பர் 2022 | இசுமாயில் சப்ரி யாகோப்
<small>(I)</small> |
# கந்தார் கோட்டை



**கந்தார் கோட்டை** (*Kandhar Fort*) அல்லது **கந்தார் கில்லா** என்பது இந்தியாவின் மகாராட்டிரா மாநிலத்தில் உள்ள நாந்தேட் மாவட்டத்தில் உள்ள கந்தாரில் அமைந்துள்ள ஒரு கோட்டை ஆகும். இதன் கட்டுமானம் மால்கேட்டின் ராட்டிரகூட மன்னர் மூன்றாம் கிருஷ்ணரால் நிகழ்ந்தது. கந்தார் கோட்டை நாந்தேட் பேருந்து நிலையத்திலிருந்து 40 கி.மீ. தொலைவில் அமைந்துள்ளது. 6 மற்றும் 10 ஆம் நூற்றாண்டுகளுக்கு இடையில் தக்காணத்தை ஆண்ட சக்திவாய்ந்த ராட்டிரகூட வம்சத்தின் இடமாக இருந்த கந்தர் கோட்டை, 24 ஏக்கர் பரப்பளவில் பரவி, நடுவில் மான்யாடு ஆற்றங்கரையில் அமைந்துள்ளது.
# தியோரியா மக்களவைத் தொகுதி

**தியோரியா மக்களவைத் தொகுதி** (*Deoria Lok Sabha constituency*) என்பது வட இந்திய மாநிலமான உத்தரப்பிரதேசத்தில் உள்ள 80 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
தற்போது, தியோரியா மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:  
| 331 | தம்குகி ராஜ் | குஷிநகர் | ஆசிம் குமார் | பாரதிய ஜனதா கட்சி |
| --- | --- | --- | --- | --- |
| 332 | பாசில்நகர் | சுரேந்திர குசுவாகா |  |  |
| 337 | தியோரியா | தியோரியா | சலப் மணி திரிபாதி |  |
| 338 | பத்தர்தேவா | சூர்யா பிரதாப் சாகி |  |  |
| 339 | ராம்பூர் கர்கானா | சுரேந்திர சௌராசியா | } |  |

## நாடாளுமன்ற உறுப்பினர்கள்
| 1951 | பிஷ்வநாத் ராய் | இந்திய தேசிய காங்கிரசு |
| --- | --- | --- |
| சர்ஜு பிரசாத் மிசுரா |  |  |
| ராம் ஜி வர்மா | இந்தியச் சமதர்ம கட்சி |  |
| 1957 | பிரஜா சோசலிச கட்சி |  |
| 1962 | பிஷ்வநாத் ராய் | இந்திய தேசிய காங்கிரசு |
| 1967 |  |  |
| 1971 |  |  |
| 1977 | உக்ரசேன் சிங் | ஜனதா கட்சி |
| 1980 | இராமாயண ராய் | இந்திய தேசிய காங்கிரசு |
| 1984 | ராஜ் மங்கல் பாண்டே | இந்திய தேசிய காங்கிரசு |
| 1989 | ஜனதா தளம் |  |
| 1991 | மோகன் சிங் |  |
| 1996 | பிரகாசு மணி திரிபாதி | பாரதிய ஜனதா கட்சி |
| 1998 | மோகன் சிங் | பாரதிய ஜனதா கட்சி |
| 2004 | மோகன் சிங் | பகுஜன் சமாஜ் கட்சி |
| 2014 | கல்ராஜ் மிசுரா | பாரதிய ஜனதா கட்சி |
| 2019 | இராமபதி ராம் திரிபாதி |  |
| 2024 | சாசாங்க் மணி திரிபாதி | } |

## தேர்தல் முடிவுகள்

### 2024
# சி. லட்சுமி ராச்சியம்


**லட்சுமிராச்சியம்** என சுருக்கமாக அழைக்கபடும் **சி. லட்சுமி ராச்சியம்** (*C. Lakshmi Rajyam*, 1922-1987) என்பவர் 1930 கள் முதல் 1970 கள் வரை தெலுங்கு, தமிழ் திரைப்பட, நாடக நடிகையாக இருந்தவராவார். இவர் ஒரு திரைப்பட தயாரிப்பாளருமாவார்.  

லட்சுமிராச்சியம் தற்போதைய ஆந்திரப் பிரதேசத்திலுள்ள ஔகுவை பூர்வீகமாக கொண்டவர். சிறுவயதிலேயே மாமா நரசிம்மத்திடம் இசையும், சாலூரி ராஜேஸ்வர ராவிடம் ஹரிகதா காலட்சேபமும் கற்றார். தன் மாமா வெங்கட ராமையாவுடன் சேர்ந்து *புவ்வுலா சூரி பாபு*வின் நாடக நிறுவனத்தில் சேர்ந்தார். *துலாபாரம்* நாடகத்தில் நளினியாகவும், *சிந்தாமணி* நாடகத்தில் சித்ராவாகவும் நடித்து புகழ் பெற்றார். இவரது சமகாலத்தவர்களாக புலிபட்டி வெங்கடேஸ்வர்லு, புவ்வுலா ராமதிலகம் ஆகியோர் இருந்தனர்.  

இவர் ஸ்ரீ கிருஷ்ணா லீலாலு (1934) திரைப்படத்தில் குழந்தை நட்சத்திரமாக தனது திரைப்பட வாழ்க்கையைத் தொடங்கினார், பின்னர் தெலுங்கு மொழியின் 35 படங்களில் நடித்தார். குடவள்ளி ராமபிரம்மம் இயக்கிய *இல்லாலு* (1940) படத்தில் இரண்டாவது கதாநாயகியாக நடித்ததன் மூலம் பிரபலமான நடிகையானார்.  

அவர் கே. ஸ்ரீதர் ராவை மணந்து 1951 இல் ராஜ்யம் பிக்சர்சை நிறுவினார். அவர்கள் *தாசி* (1952), *கிருஷ்ண லீலாலு* (1959), *ஹரிச்சந்திரா* (1960), *நர்த்தனசாலா* (1963), *சகுந்தலா* (1966), *கோவுல கோபண்ணா* (1968), *ரங்கேலி ராஜா* (1971) உட்பட சுமார் 11 படங்களைத் தயாரித்தனர்.  

## திரைப்படவியல்

### தமிழ் படங்கள்

1. *வேலைக்காரி மகள்* (1953) (நடிகையும், தயாரிப்பாளரும்)
1. *மரகதம்* (1959)
1. *கொங்கு நாட்டு தங்கம்* (1961)
1. *கானல் நீர்* (1961)
1. *இருவர் உள்ளம்* (1963)
# சாசாங்க் மணி திரிபாதி



**சாசாங்க் மணி திரிபாதி** (*Shashank Mani Tripathi*)**(**பிறப்பு சூலை 25,1969) என்பவர் இந்திய அரசியல்வாதியும், இந்திய நாடாளுமன்றத்தின் 18ஆவது மக்களவை பாரதிய ஜனதா கட்சி நாடாளுமன்ற உறுப்பினரும் ஆவார். இவர் உத்தரப் பிரதேச மாநிலத்தில் உள்ள தியோரியா மக்களவைத் தொகுதியிலிருந்து தேர்ந்தெடுக்கப்பட்டார். இவர் ஜாக்ரிதி யாத்திரை மற்றும் ஜாக்ரிதி வணிக நடுவம்-பூர்வாஞ்சல் (ஜே. இ. சி. பி.) ஆகியவற்றின் நிறுவனர் ஆவார். இவர் முன்னாள் தியோரியா மக்களவைத் தொகுதி உறுப்பினர் பிரகாசு மணி திரிபாதியின் மகன் ஆவார்.  

## இளமையும் கல்வியும்
சாசாங்கின் கல்வி பயணம் கோல்வின் வட்டத்தில் உள்ள கல்லூரியில் (இலக்னோ) தொடங்கியது. இங்கு அவர் விளையாட்டு மற்றும் தடகளத்தில் ஜஹாங்கீராபாத் தங்கப் பதக்கத்தை வென்றார். இவரது அசாதாரணமான திறமை காரணமாக இவர் மதிப்புமிக்க தில்லி இந்தியத் தொழில்நுட்பக் கழகத்தில் சேர்ந்தார். இங்கு இவர் விளையாட்டு செயல்பாட்டு வாரியங்களின் துணை பொதுச் செயலாளராக இருந்தார். இவரது தலைமையின் கீழ், இந்தியத் தொழில்நுட்பக் கழகம், தில்லி, தொழில்நுட்பக் கழகங்களுக்கு இடையேயான வருடாந்திர விளையாட்டுப் போட்டியில் தொடக்க வெற்றியைப் பெற்று வரலாற்றில் தனது பெயரைப் பதிவு செய்தது.  

## தொழில்
சாசாங்க் மணி ஜாக்ரிதி யாத்திரை மற்றும் ஜாக்ரிதி வணிக நடுவம்-பூர்வாஞ்சல் (ஜே. இ. சி. பி.) ஆகியவற்றின் நிறுவனர் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் தியோரியா மக்களவைத் தொகுதியில் பாஜக வேட்பாளராகப் போட்டியிட்டு வெற்றிபெற்றார்.
# அம்பேத்கர் நகர் மக்களவைத் தொகுதி



**அம்பேத்கர் நகர் மக்களவைத் தொகுதி** (*Ambedkar Nagar Lok Sabha constituency*) என்பது இந்திய மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும். 1996ஆம் ஆண்டு ஏப்ரல்-மே மாதங்களில் 11ஆவது மக்களவையின் போது இந்த மக்களவைத் தொகுதி உருவாக்கப்பட்டது. செப்டம்பர் 29,1995 அன்று பி. ஆர். அம்பேத்கரின் நினைவாக பைசாபாத் மாவட்டம் (இப்போது அயோத்தி) அம்பேத்கர் நகர் மாவட்டம் எனப் பிரிக்கப்பட்டது.  

## சட்டமன்றப் பிரிவுகள்
தற்போது, அம்பேத்கர் நகர் மக்களவைத் தொகுதியில் ஐந்து சட்டமன்றத் தொகுதிகள்<nowiki/>உள்ளன. இவை  
| 276 | கோசேன்கஞ்ச் | அயோத்தி | அபய் சிங் | ச.க. |
| --- | --- | --- | --- | --- |
| 277 | கத்தேரி | அம்பேத்கர் நகர் | லால்ஜி வர்மா | ச.க. |
| 278 | தண்டா | ராம் மூர்த்தி வர்மா | ச.க. |  |
| 280 | ஜலால்பூர் | ராகேஷ் பாண்டே | ச.க. |  |
| 281 | அக்பர்பூர் | ராம் அச்சல் ராஜ்பர் | ச.க. |  |
கட்டேகேரி, தண்டா, ஜலால்பூர் மற்றும் அக்பர்பூர் சட்டமன்றத் தொகுதிகள் முன்பு அக்பர்பூர் மக்களவைத் தொகுதியில் இருந்தன.  

## நாடாளுமன்ற உறுப்பினர்கள்

### அக்பர்பூர் (ப.இ.) மக்களவைத் தொகுதி
| 1962 | பன்னா லால் | இந்திய தேசிய காங்கிரசு |
| --- | --- | --- |
| 1967 | ராம்ஜி ராம் | இந்தியக் குடியரசுக் கட்சி |
| 1971 | இந்திய தேசிய காங்கிரசு |  |
| 1977 | மங்கள் தேவ் விசாரத் | ஜனதா கட்சி |
| 1980 | இராம் அவத் | மதச்சார்பற்ற ஜனதா கட்சி |
| 1984 | இராம் ப்யாரே சுமன் | இந்திய தேசிய காங்கிரசு |
| 1989 | இராம் அவத் | ஜனதா தளம் |
| 1991 |  |  |
| 1996 | கன்சியாம் கார்வார் | பகுஜன் சமாஜ் கட்சி |
| 1998 | மாயாவதி |  |
| 1999 |  |  |
| 2002^ | திரிபுவன் தத் |  |
| 2004 | மாயாவதி |  |
| 2004^ | சங்கலால் மாஜி | கட்சி |
| 2009 | ராகேஷ் பாண்டே | பாரதிய ஜனதா கட்சி |
| 2019 | ரித்தேசு பாண்டே | சமாஜ்வாதி கட்சி |
^ இடைத்தேர்தல்  

## தேர்தல் முடிவுகள்

### 2024 பொதுத் தேர்தல்
# கால்டெரைட்டு



**கால்டெரைட்டு** (*Calderite*) என்பது (Mn<sup>2+</sup>, Ca)<sub>3</sub>(Fe<sup>3+</sup>, Al)<sub>2</sub>(SiO<sub>4</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் கோமேதகம் குழுவைச் சேர்ந்த ஒரு கனிமமாகும். பன்னாட்டு கனிமவியல் சங்கம் Cdr என்ற குறியீட்டால் அடையாளப்படுத்துகிறது.  

கால்டெரைட்டு அடர் சிவப்பு கலந்த பழுப்பு நிறத்தில் இருந்து அடர் மஞ்சள் நிறம் வரையிலான நிறங்களில் இருக்கும். பொதுவாக சிறுமணிகளின் திரட்சியாகக் காணப்படும்.  

இந்தியாவின் புவியியல் துறையில் பணியாற்றிய புவியியலாளர் இயேம்சு கால்டரின் பெயரால் கனிமத்திற்கு இப்பெயரிடப்பட்டது. இந்த பெயர் முதன்முதலில் பீகார் மாநிலத்தின் அசாரிபாக்கு மாவட்டத்தின் கட்கம்சாண்டி கிராமத்தில் காணப்பட்ட மாங்கனீசு படிவுகளில் உள்ள ஒரு பாறைக்கு பயன்படுத்தப்பட்டது. இதே பாறை இந்தியாவின் மத்தியப் பிரதேசத்தில் உள்ள நேத்ரா, பாலகாட்டு மாவட்டத்திலும் காணப்பட்டது. பின்னர் இப்பெயர் முக்கிய கனிமத்திற்கு மாற்றப்பட்டது. 1909 ஆம் ஆண்டில், நமீபியாவின் ஓட்சோசோண்ட்சூபா பிராந்தியத்தில் உள்ள ஓட்சோசோண்டுவிலிருந்து வந்த கனிமமாக இது விவரிக்கப்பட்டது.
# பண்டார் கூச்சிங் மக்களவைத் தொகுதி


பண்டார் கூச்சிங் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1969-ஆம் ஆண்டில் இருந்து பண்டார் கூச்சிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## கூச்சிங் பிரிவு

கூச்சிங் பிரிவு என்பது மலேசியா, சரவாக், மாநிலத்தில் உள்ள 12 நிர்வாகப் பிரிவுகளில் ஒன்றாகும். முன்பு **முதல் பிரிவு** *(First Division)* என்று அழைக்கப்பட்டது. இந்தப் பிரிவுதான் நவீன சரவாக்கின் மையம் மற்றும் தொடக்கப் புள்ளியாகும். கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும்.  

கூச்சிங் பிரிவின் இன அமைப்பை, சரவாக் முழுமைக்கும் ஒப்பிட்டுப் பார்க்கும் போது சற்றே வேறுபட்டது. மலாய்க்காரர்களும் மற்றும் சீனர்களும் கூச்சிங் நகரில் பெரும்பான்மையான இனக் குழுக்களாக உள்ளனர்.  

கூச்சிங் பிரிவு, சரவாக் மாநிலத்தில் அதிக மக்கள்தொகை கொண்ட பிரிவு ஆகும். அந்த வகையில் கூச்சிங் பிரிவில் வசிக்கும் பெரும்பாலானோர் கூச்சிங் மாவட்டத்தில் வசிக்கின்றனர்.  

## பண்டார் கூச்சிங் மக்களவைத் தொகுதி

| பண்டார் கூச்சிங் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P122 | 1971-1973 | ஓங் கீ குய்
*(Ong Kee Hui)* | **** |
| 1973-1974 | ****
<small> </small> |  |  |  |
| 4-ஆவது மக்களவை | P132 | 1974-1978 |  |  |
| 5-ஆவது மக்களவை | 1978-1982 |  |  |  |
| 6-ஆவது மக்களவை | 1982-1986 | சிம் குவாங் யாங்
*(Sim Kuang Yang)* | **** |  |
| 7-ஆவது மக்களவை | P155 | 1986-1990 |  |  |
| 8-ஆவது மக்களவை | P157 | 1990-1995 | ****
<small></small> |  |
| 9-ஆவது மக்களவை | P169 | 1995-1999 | சோங் சுவீ குவான்
*(Song Swee Guan)* | ****
<small> </small> |
| 10-ஆவது மக்களவை | 1999-2004 |  |  |  |
| 11-ஆவது மக்களவை | P195 | 2004-2008 | சோங் சியேங் ஜென்
*(Chong Chieng Jen)* | **** |
| 12-ஆவது மக்களவை | 2008-2013 | ****
<small></small> |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018-2022 | கெல்வின் இயி லீ
*(Kelvin Yii Lee)* | ****
<small></small> |  |
| 15-ஆவது மக்களவை | 2022–தற்போது வரையில் | } |  |  |

## தேர்தல் முடிவுகள்
# வைரங்கோடு பகவதி கோயில்



**வைரங்கோடு பகவதி கோயில்** (*Vairankode Bhagavathy Temple*) இந்தியாவின் கேரள மாநிலம், மலப்புறம் வைரங்கோடு நகரில் அமைந்துள்ள பத்ரகாளி கோயிலாகும். இராமர் மற்றும் திருமாலின் வடிவமாக கருதப்படுவது பத்ர காளி தேவியாகும். கொடுங்கல்லூர் பகவதியின் சகோதரியான சிறீ வைரங்கோடு பகவதி கோயில் கேரளாவில் உள்ள பழமையான பத்ரகாளி கோயில்களில் ஒன்று என நம்பப்படுகிறது.  

## வரலாறு
சிறீ வைரங்கோடு பகவதி கோவில் கேரளாவில் உள்ள பழமையான பத்ரகாளி கோவில்களில் ஒன்றாகும். இங்குள்ள தெய்வம் பத்ர காளி. வைரங்கோடு கோயில் சுமார் 1500 ஆண்டுகளுக்கு முன்பு ஆழ்வாஞ்சேரி தம்பிரக்கலால் கட்டப்பட்டது. கொடுங்கல்லூர் பகவதியின் சகோதரி பாரதப்புழா ஆற்றைக் கடந்து ஆழ்வாஞ்சேரி மனையை அடைந்ததாகவும், அவர்கள் வைரங்கோட்டில் பகவதியை வைத்ததாகவும் நம்பப்படுகிறது.  

## திருவிழாக்கள்
மலையாள மாதமான கும்பத்தில் (பிப்ரவரி) வருடாந்திர தீயாட்டு உற்சவம் அல்லது வைரங்கோடு திருவிழா கொண்டாடப்படுகிறது.  

## போக்குவரத்து வசதிகள்
- அருகிலுள்ள வானூர்தி நிலையங்கள்: கோழிக்கோடு மற்றும் கொச்சி பன்னாட்டு வானூர்தி நிலையம்
- அருகில் உள்ள நகராட்சி: திரூர்
- அருகிலுள்ள முக்கிய தொடருந்து நிலையம்: திருன்னாவாயா இரயில் நிலையம் 4 கி.மீ., திருப்பூர் இரயில் நிலையம் 10 கி.மீ., குட்டிப்புரம் தொடருந்து நிலையம் 11 கி.மீ.
- அருகில் உள்ள பேருந்து நிலையம்: திருர் 10 கி.மீ., குட்டிபுரம் 11 கி.மீ., புத்தனாதணி 10 கி.மீ.

## அருகிலுள்ள கோயில்கள்
- திருநாவாய் நவ முகுந்தன் கோயில் 5 கி.மீ
- ஆலத்தியூர் அனுமன் கோயில் 5 கி.மீ
- திரிபிரங்கோடு சிவன் கோயில் 8 கி.மீ
- சம்மரவட்டம் அய்யப்பன் கோயில் 13 கி.மீ
- கருடங்காவு கோயில் 8 கி.மீ
- திரிக்கண்டியூர் சிவன் கோவில் 9 கி.மீ
- சந்தனக்காவு கோயில் 4 கி.மீ
- காடாம்புழா தேவி கோயில் 12 கி.மீ
- மல்லூர் சிவன் பார்வதி கோயில் 12 கி.மீ
- சிறீ பரக்குன்னத்து பகவதி சேத்ரம் 12 கி.மீ
- நோட்டனுலுக்கல் பகவதி கோயில் 12 கி.மீ

## இதையும் காண்க
- வைரங்கோடு திருவிழா
# சரவாக் ஐக்கிய கட்சி


**சரவாக் ஐக்கிய கட்சி** (ஆங்கிலம்: *United Sarawak Party*; மலாய்: *Parti Sarawak Bersatu*) (**PSB**) என்பது மலேசியாவின் சரவாக் மாநிலத்தில் உள்ள பல்லின அரசியல் கட்சியாகும். 2014-இல் வோங் சூன் கோ *(Wong Soon Koh)* என்பவரால் நிறுவப்பட்டது. சரவாக் மாநிலத்தின் சீன சமூகத்தினரின் மாற்றம் மற்றும் ஒற்றுமைக்கான புதிய அடையாளமாக இந்தக் கட்சி தொடங்கப்பட்டது.  

இந்தக் கட்சி தொடக்கத்தில் ஐக்கிய மக்கள் கட்சி *(United People's Party)* எனும் பெயரில் நிறுவப்பட்டது; 17 ஆகஸ்டு 2014 அன்று கூச்சிங் நகரில் அதன் தலைமையகத்தைக் கொண்டு இருந்தது. கட்சியில் ஏற்பட்ட கருத்து வேறுபாடுகளின் காரணமாக, 10 ஆண்டுகளுக்குப் பின்னர், 2024 ஏப்ரல் 6-ஆம் தேதி கலைக்கப்பட்டது.  

## பொது
சரவாக் ஐக்கிய கட்சியின் உறுப்பினர்களில் பெரும்பான்மையானவர், சரவாக்கில் உள்ள மூன்று முக்கிய சமூகங்களைச் சார்ந்தவர்களாகும். அதாவது சரவாக் சீனர் சமூகம், சரவாக் தயாக் சமூகம் மற்றும் சரவாக் மலாய் சமூகம்; ஆகிய சமூகங்களைச் சார்ந்தவர்கள்.  

சரவாக் ஐக்கிய கட்சி என்பது சரவாக் ஐக்கிய மக்கள் கட்சியில் *(SUPP)* இருந்து பிரிந்த கட்சியாகும். சரவாக்கின் மலேசியாவின் இரண்டாவது நிதியமைச்சர் வோங் சூன் கோவால் அமைக்கப்பட்டது. தொடக்கத்தில் சரவாக் சீனர்களின் ஆதரவைப் பெரிய அளவில் பெற்றது.  

## அரசியல்

சரவாக் மாநிலத்தின் சீனர்களின் சமூக, அரசியல் நலன்களுக்காக உருவாக்கப்பட்ட இந்தக் கட்சியின் தலைமைத்துவத்தில் அடிக்கடி சர்ச்சைகள் ஏற்பட்டு வந்தன. பாரிசான் நேசனல் கூட்டணியில் இணைவதில் இருந்து பிரச்சினைகள் தொடர்ந்தன.  

சரவாக் ஐக்கிய கட்சி அதிகாரப்பூர்வமாக 6 ஏப்ரல் 2024 அன்று கலைக்கப்பட்டது. மேலும் அதன் முன்னாள் உறுப்பினர்கள் அனைவரும் சரவாக் முற்போக்கு ஜனநாயக கட்சியில் இணைக்கப்பட்டனர்.
# இஸ்தாம்பின் மக்களவைத் தொகுதி


இஸ்தாம்பின் மக்களவைத் தொகுதி 1996-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1999-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1999-ஆம் ஆண்டில் இருந்து இஸ்தாம்பின் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## கூச்சிங் பிரிவு

கூச்சிங் பிரிவு என்பது மலேசியா, சரவாக், மாநிலத்தில் உள்ள 12 நிர்வாகப் பிரிவுகளில் ஒன்றாகும். முன்பு முதல் பிரிவு *(First Division)* என்று அழைக்கப்பட்டது. இந்தப் பிரிவுதான் நவீன சரவாக்கின் மையம் மற்றும் தொடக்கப் புள்ளியாகும். கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும்.  

கூச்சிங் பிரிவின் இன அமைப்பை, சரவாக் முழுமைக்கும் ஒப்பிட்டுப் பார்க்கும் போது சற்றே வேறுபட்டது. மலாய்க்காரர்களும் மற்றும் சீனர்களும் கூச்சிங் நகரில் பெரும்பான்மையான இனக் குழுக்களாக உள்ளனர்.  

கூச்சிங் பிரிவு, சரவாக் மாநிலத்தில் அதிக மக்கள்தொகை கொண்ட பிரிவு ஆகும். அந்த வகையில் கூச்சிங் பிரிவில் வசிக்கும் பெரும்பாலானோர் கூச்சிங் மாவட்டத்தில் வசிக்கின்றனர்.  

## இஸ்தாம்பின் மக்களவைத் தொகுதி

| இஸ்தாம்பின் நாடாளுமன்ற உறுப்பினர்கள் (1999 - 2023) |  |  |  |  |
| --- | --- | --- | --- | --- |
| 10-ஆவது மக்களவை | P170 | 1999-2004 | யோங் குன் செங்
*(Yong Khoon Seng)* | ****
<small> </small> |
| 11-ஆவது மக்களவை | P196 | 2004-2008 |  |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 | ஜூலியன் டான் கோக் பிங்
*(Julian Tan Kok Ping)* | ****
<small></small> |  |
| 14-ஆவது மக்களவை | 2018–2022 | சோங் சியெங் ஜென்
*(Chong Chieng Jen)* | ****
<small></small> |  |
| 15-ஆவது மக்களவை | 2022–தற்போது வரையில் | } |  |  |

## தேர்தல் முடிவுகள்
# என் மகன் (1974 திரைப்படம்)

''1945 இல் இதே பெயரில் வெளிவந்த திரைப்படத்தைப் பற்றிய கட்டுரைக்கு என் மகன் (1945 திரைப்படம்)  

***என் மகன்*** (*En Magan*) என்பது 1974 ஆண்டு வெளியான இந்திய தமிழ் அதிரடி நாடகத் திரைப்படமாகும். இப்படத்தை சி. வி. இராசேந்திரன் இயக்கினார். இதில் சிவாஜி கணேசன், மஞ்சுளா ஆகியோர் முதன்மை வேடங்களில் நடிக்க, அவர்களுடன் கே. பாலாஜி, மேஜர் சுந்தரராஜன், ஆர். எஸ். மனோகர், வி. எஸ். ராகவன், வி. கே. ராமசாமி மனோரமா ஆகியோர் துணை வேடங்களில் நடித்தனர். இது 1972 இல் வெளியான இந்தி படமான *பீ-இமான்* என்ற படத்தின் மறு ஆக்கமாகும்.  

## பாடல்கள்
படத்திற்கு எம். எஸ். விஸ்வநாதன் இசையமைக்க, பாடல் வரிகளை கண்ணதாசன் எழுதினார்.  
| "நீங்கள் அத்தனை பேரும்" | டி. எம். சௌந்தரராஜன் | 03:41 |  |
| --- | --- | --- | --- |
| "பொன்னுக்கென்ன அழகு" | டி. எம். சௌந்தரராஜன், பி. சுசீலா | 04:32 |  |
| "நீங்கள் அத்தனை பேரும்" (சோகம்) | டி. எம். சௌந்தரராஜன் | 03:10 |  |
| "சொல்லாதே சொல்லாதே" | எல். ஆர். ஈஸ்வரி | 04:06 |  |
| "சோன் பப்பிடி" | டி. எம். சௌந்தரராஜன், கோவை சௌந்தரராஜன் | 04:30 | } |

## வெளியீடும், வரவேற்பும்
*என் மகன்* 1974, ஆகத்து, 21 அன்று வெளியாகி, வணிக ரீதியாக வெற்றி பெற்றது. படத்தின் கதைக்கு *என் மகன்* என்ற தலைப்பு பொருந்தவில்லை என்றும், *திருடன்* என்ற தலைப்பு பொறுத்தமாக இருந்திருக்கும் என்று *கல்கியின்* கௌசிகன் குறிப்பிட்டார். அப்பா வேடத்தில் கம்பீரமாக நடித்த சிவாஜியின் நிடிப்பையும், நகைச்சுவையையும் பாராட்டிய அவர், சிவாஜியின் இரட்டை வேடங்களில் ராமையாவின் கதாபாத்திரம் ரசிகர்களைக் கவரும் என்று முடித்தார்.
# ரத்தபாசம்

***ரத்தபாசம்*** என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அக்கட்டுரையை அடையலாம்.  

- ரத்த பாசம் (1954 திரைப்படம்) - ஆர். எஸ். மணி இயக்கிய தமிழ்த் திரைப்படம்
- ரத்த பாசம் (1980 திரைப்படம்) - கே. விஜயன் இயக்கிய தமிழ்த் திரைப்படம்